غزنی ولایت کې د افغانی سرې میاشتې له لوری 500 سیلاب ځپلو کورنیو ته مرسته ووېشل شوه! نن شنبه د روان 1444 سپوړمیز کال د ربیع الثانی د میاشتې پر 21مه ڼېټه چې د ۱۴۰۱ لمریز کال د جدې (مرغومی) میاشتې له ۲۴مې نېټې سره سمون لری د افغانی سرې میاشتې ټولنې له لوری د غزنی ولایت مرکز اړوند بیلابیلو کلیو 500 سیلاب ځپلو کورنیو ته د(۷) قلمه خوراکو مرسته د افغانې سرې میاشتې ټولنې مرکزی سویل لویدیځ زون رئیس ښاغلی مولوی الیاس خیل "ناصری"، په هدایت او شتون ، د غزنی سرې میاشتې رئیس ښاغلی مولوی نورالهداء "شاکر" د مرکزی سوېل لویدیځ زون کارمندانو او یادې څانګې یو شمیرکارکونکو، رضاکارانو او رسنیو په شتون کې ووېشل شوه. یاده مرسته، چې د فرانسې هېواد سره صلیب له لوری چمتو شوې وه؛ په کې هرې کورنۍ ته 20 کیلو اوړه, 5کیلو وریجې، 3 لیټره غوړی، 2 کیلو دال ، 950 کیلو ګرام چای، 5 کیلو بوره، 1 کیلو آیودین مالګه شامل وو وویشل شوه. "د غزنی ولایتی څانګې د خپرولو مدیریت"